Γνωστοποίηση Ανανέωσης ή Επέκτασης Λειτουργίας Γυμναστηρίου ή Αθλητικής Σχολής
Ανανέωση /επέκταση λειτουργίας γυμναστηρίου ή αθλητικής σχολής
Δήλωση γνωστοποίησης του φυσικού προσώπου ή του νόμιμου εκπροσώπου με την οποία γνωστοποιείται η ανανέωση – επέκταση της λειτουργίας Γυμναστηρίου ή Αθλητικής Σχολής και δηλώνεται η συμμόρφωση του με τις προϋποθέσεις που ορίζονται στο Π.Δ. 219/2006 (Α΄ 221) για την ίδρυση και λειτουργία Γυμναστηρίου ή Αθλητικής Σχολής.
Σημειώνεται ότι δεν απαιτείται εκ νέου η προσκόμιση Υπεύθυνης Δήλωσης ιδιώτη μηχανικού και Υπεύθυνης Δήλωσης διπλωματούχου ηλεκτρολόγου.
Κατάθεση από τον αιτούντα (δια ζώσης ή ταχυδρομικά)
Πλήρωση ειδικών κτιριακών προϋποθέσεων εφόσον απαιτούνται από την αθλητική ομοσπονδία.
Το κτίριο διαθέτει πιστοποιητικό ενεργητικής πυροπροστασίας.
Για τις περιπτώσεις που παρέχονται υπηρεσίες που αφορούν σύνταξη και παρακολούθηση διατροφικών προγραμμάτων απαιτείται η πρόσληψη πτυχιούχου διαιτολόγου ή ειδικού διατροφολόγου ή ειδικού αθλητικού επιστήμονα με ειδίκευση στην αθλητική διατροφή.
Το διοικητικό/ βοηθητικό προσωπικό του γυμναστηρίου/ της αθλητικής σχολής θα είναι ανάλογο της έκτασης των παρεχόμενων υπηρεσιών και του αριθμού των εκγυμναζόμενων.
Αποκλειστικός σκοπός του γυμναστηρίου ή της αθλητικής σχολής είναι η παροχή υπηρεσιών σωματικής άσκησης και άθλησης ή εκμάθησης και καλλιέργειας αναγνωρισμένου ή μη αθλήματος (προκύπτει από το καταστατικό).
Εντός του χώρου του γυμναστηρίου/ της αθλητικής σχολής να μην διατίθενται προς πώληση βιταμίνες και συμπληρώματα διατροφής.
Για τους εκγυμναζόμενους κάτω των 18 ετών θα απαιτείται η έγγραφη συγκατάθεση των ασκούντων τη γονική μέριμνα.
Στο γυμναστήριο/ αθλητική σχολή υπάρχει φαρμακείο πρώτων βοηθειών καθώς και κάθε άλλο αναγκαίο βοήθημα για την αντιμετώπιση τραυματισμών.
Ο αιτών να είναι κάτοχος κωδικών TAXISnet.
Αναφορικά με τον ιδιοκτήτη ή τον νόμιμο εκπρόσωπο (για περιπτώσεις Ν.Π.Ι.Δ.): Να μην έχει την ιδιότητα του δημοσίου υπαλλήλου Ο.Τ.Α. ή υπαλλήλου Ν.Π.Δ.Δ. Να μην έχει καταδικαστεί ή παραπεμφθεί σε δίκη με αμετάκλητο βούλευμα για κακούργημα, κλοπή, υπεξαίρεση, απάτη, εκβίαση, πλαστογραφία, απιστία δικηγόρου, δωροδοκία, καταπίεση, απιστία σχετική με την υπηρεσία, παράβαση καθήκοντος, έγκλημα κατά της γενετήσιας ελευθερίας ή οικονομικής εκμετάλλευσης της γενετήσιας ζωής, εμπορία, κατοχή και χρήση ναρκωτικών, ακόμη και αν το παράπτωμα έχει παραγραφεί Να μην έχει λόγω καταδίκης στερηθεί των πολιτικών του δικαιωμάτων Να μην τελεί υπό στερητική δικαστική συμπαράσταση (πλήρη ή μερική) ή υπό επικουρική συμπαράσταση (πλήρη ή μερική) ή υπό συνδυασμό των δύο προηγούμενων, λόγω πνευματικής ή ψυχικής διαταραχής Να μην έχει καταδικαστεί για τα ποινικά και πειθαρχικά αδικήματα περί φαρμακοδιέγερσης σύμφωνα με τα άρθρα 128 Ζ και 128 Θ και 130 ν.2725/1999, όπως τα τρία άρθρα προστέθηκαν αντιστοίχως, με τα άρθρα 58,59 και 60 του ν. 3057/2002 (Α΄239). Να είναι φορολογικά και ασφαλιστικά ενήμερος, καθώς και το Ν.Π.Ι.Δ. να είναι φορολογικά και ασφαλιστικά ενήμερο.
Ο Διευθυντής του γυμναστηρίου/ της αθλητικής σχολής: α) είναι αρμόδιος για την εκπόνηση του εσωτερικού κανονισμού και για τον έλεγχο της τήρησης όλων των προδιαγραφών που αναφέρονται στον εσωτερικό κανονισμό, καθώς και στις κείμενες διατάξεις και απαιτείται και β) απασχολείται κατά πλήρες ωράριο και δεν θα εργάζεται σε περισσότερα από ένα γυμναστήρια ή αθλητικές σχολές. Επιπλέον απαιτείται: γ) να είναι κάτοχος πτυχίου Τμήματος Επιστήμης Φυσικής Αγωγής και Αθλητισμού (ΤΕΦΑΑ) ελληνικού ή ισότιμου αλλοδαπού ΑΕΙ. Σε περίπτωση που οι τίτλοι σπουδών έχουν αποκτηθεί σε εκπαιδευτικά ιδρύματα της αλλοδαπής, έχουν αναγνωρισθεί από το ΣΑΕΙ ή το ΔΟΑΤΑΠ, δ) να διαθέτει τριετή τουλάχιστον εμπειρία στη διαχείριση προγραμμάτων μαζικής ή ατομικής μάθησης ή εκγύμνασης, ε) να μην έχει την ιδιότητα του δημοσίου υπαλλήλου, υπαλλήλου ΟΤΑ, ή υπαλλήλου ΝΠΔΔ, στ) να μην έχει καταδικαστεί ή παραπεμφθεί σε δίκη με αμετάκλητο βούλευμα για κακούργημα, κλοπή, υπεξαίρεση, απάτη, εκβίαση, πλαστογραφία, απιστία δικηγόρου, δωροδοκία, καταπίεση, απιστία σχετική με την υπηρεσία, παράβαση καθήκοντος, έγκλημα κατά της γενετήσιας ελευθερίας ή οικονομικής εκμετάλλευσης της γενετήσιας ζωής, εμπορία, κατοχή και χρήση ναρκωτικών, ακόμη και αν το παράπτωμα έχει παραγραφεί, ζ) να μην έχει λόγω καταδίκης στερηθεί των πολιτικών του δικαιωμάτων, η) να μην τελεί υπό στερητική δικαστική συμπαράσταση (πλήρη ή μερική) ή υπό επικουρική συμπαράσταση (πλήρη ή μερική) ή υπό συνδυασμό των δύο προηγούμενων, λόγω πνευματικής ή ψυχικής διαταραχή, θ) να μην έχει καταδικαστεί για τα ποινικά και πειθαρχικά αδικήματα περί φαρμακοδιέγερσης σύμφωνα με τα άρθρα 128 Ζ και 128 Θ και 130 ν.2725/1999, όπως τα τρία άρθρα προστέθηκαν αντιστοίχως, με τα άρθρα 58, 59 και 60 του ν. 3057/2002 (Α΄239)
Το γυμναστήριο/αθλητική σχολή να απασχολεί ως διδάσκοντες, εκπαιδευτές, γυμναστές και προπονητές κατόχους πτυχίου ΤΕΦΑΑ, ελληνικού ή ισότιμου αλλοδαπού ΑΕΙ, ή κατόχους άδειας άσκησης επαγγέλματος από τον αρμόδιο κρατικό φορέα.
Για τις περιπτώσεις που στο γυμναστήριο/στην αθλητική σχολή λειτουργεί κυλικείο, να υπάρχει σχετική άδεια λειτουργίας.
Με την έναρξη της λειτουργίας του Γυμναστηρίου/Αθλητικής Σχολής έχει δηλωθεί η έναρξη επιτηδεύματος στην οικεία Δ.Ο.Υ..
Το Γυμναστήριο λειτουργεί εντός των νόμιμων ωρών λειτουργίας, ήτοι καθημερινά και Σάββατο από 06.00 έως 24.00 και Κυριακή 10.00 -24.00.
Για την εγγραφή στο γυμναστήριο ή την αθλητική σχολή, καθώς και για την κατ’ έτος ανανέωση της εγγραφής θα τηρείται ειδική κάρτα, στην οποία θα βεβαιώνεται από ιατρό ότι ο ενδιαφερόμενος μπορεί να εκγυμνάζεται στο διδασκόμενο άθλημα. Οι υπεύθυνοι του γυμναστηρίου θα επιδεικνύουν τις κάρτες των εκγυμναζόμενων κατά τους ελέγχους που διενεργεί η Επιτροπή Πιστοποίησης και Ελέγχου του α. 9 του Π.Δ. 219/2006.
Σύσταση επιχείρησης (ατομική, εταιρική) *Για σύσταση εταιρείας δείτε τον σύνδεσμο παρακάτω
Το κτίριο να διαθέτει ασφαλή και ακίνδυνη ηλεκτρολογική εγκατάσταση και πλήρη εξαερισμό.
Το γυμναστήριο ή η αθλητική σχολή να στεγάζεται σε ενιαίο χώρο, ο οποίος είναι ιδιόκτητος / έχει μισθωθεί από τον ενδιαφερόμενο.
Να πληρούνται όλες οι κτιριολογικές προϋποθέσεις και υποχρεώσεις του ισχύοντος θεσμικού πλαισίου για την εγκατάσταση: *- Ο συνολικός χώρος του γυμναστηρίου / αθλητικής σχολής: α) είναι εμβαδού ίσου ή μεγαλύτερου των 100τ.μ, μη συμπεριλαμβανομένων υπαίθριων και ημιυπαίθριων χώρων και βοηθητικών χώρων (αποθηκευτικοί, ανελκυστήρας, λεβητοστάσιο κλπ.) και β) διαθέτει την απαραίτητη στατική επάρκεια. *- Ο συνολικός ωφέλιμος χώρος που χρησιμοποιείται από τους εκγυμναζόμενους προς εκγύμναση ή εκμάθηση αθλήματος είναι εμβαδού ίσου ή μεγαλύτερου των 70 τ.μ. *- Το ελάχιστο ύψος κάθε χώρου είναι 2,6 μ. *- Ελάχιστη επιφάνεια ωφέλιμου χώρου ανά γυμναζόμενο είναι 5 τ.μ. *- Το κτίριο διαθέτει τουλάχιστον 2 χώρους αποδυτηρίων με πρόβλεψη για την ασφάλεια των προσωπικών αντικειμένων και με ελάχιστη επιφάνεια τα 50 τ.εκ. ανά εκγυμναζόμενο. *- Η άθληση ή άσκηση των εκγυμναζόμενων δεν πραγματοποιείται σε υπόγειους χώρους οι οποίοι χαρακτηρίζονται ως βοηθητικοί από τις διατάξεις του Γενικού Οικοδομικού Κανονισμού (ΓΟΚ). *- Η λειτουργία του γυμναστηρίου δεν παράγει ηχητικές εκπομπές και δεν δημιουργεί οχλήσεις στους περιοίκους. *- Υπάρχει λουτρό με τουλάχιστον 2 καταιωνιστήρες ζεστού και κρύου νερού για κάθε αποδυτήριο. *- Ύπαρξη υδραυλικής εγκατάστασης καθαρισμού και αποχέτευσης των αποχωρητηρίων καθώς και λεκάνες υγιεινής. Φυσικός ή τεχνητός εξαερισμός: Επένδυση με ανθεκτικά πλακάκια σε όλη την επιφάνεια των τοίχων τουλάχιστον μέχρι ύψους 1.70 μ. *- Ανθεκτική και αντιολισθητική επίστρωση σε όλη την επιφάνεια των δαπέδων. *- Πόρτες που ανοίγουν από έξω προς τα μέσα. *- Ένας τουλάχιστον νιπτήρας ανά δύο αποχωρητήρια. *- Λειτουργία 2 αποχωρητηρίων (ενός ανδρών και ενός γυναικών) για τους εκγυμναζόμενους για δυναμικότητα μέχρι 80 εκγυμναζόμενους και λειτουργία ενός πρόσθετου αποχωρητηρίου για κάθε επιπλέον 40 εκγυμναζόμενους.
Η διαδικασία αφορά στην γνωστοποίηση της ανανέωσης ή της επέκτασης λειτουργίας Γυμναστηρίου ή Αθλητικής Σχολής. Απευθύνεται σε πολίτες, επιχειρήσεις και νομικά πρόσωπα.
Ιδιωτικού γυμναστηρίου ή αθλητικής σχολής (με τη γνωστοποίηση κατατίθεται αποδεικτικό καταβολής παραβόλου) - σε περίπτωση ηλεκτρονικής υποβολής μέσω ΕΚΕ αποστέλλεται φωτοαντίγραφο του αποδεικτικού κατάθεσης σε τραπεζικό λογαριασμό που υποδεικνύεται από το ηλεκτρονικό EKE.
Για την ταυτοποίηση/νομιμοποίηση του ενδιαφερόμενου προσώπου, επιδεικνύονται στην οικεία Περιφέρεια ή στο ΚΕΠ που λειτουργεί ως ΕΚΕ, -από τον νόμιμο εκπρόσωπο των νομικών προσώπων: πιστοποιητικό της αρμόδιας για την τήρηση του μητρώου διοικητικής ή δικαστικής αρχής περί μη λύσης και περί μη πτώχευσης της εταιρείας καθώς και βεβαίωση της αρμόδιας για την τήρηση του μητρώου διοικητικής αρχής περί της νόμιμου εκπροσώπησης της εταιρείας ή -από το φυσικό πρόσωπο: φωτοαντίγραφο δελτίου ταυτότητας ή άλλου εγγράφου όπως σχετικής προσωρινής βεβαίωσης της αρ-μόδιας αρχής, διαβατηρίου, άδειας οδήγησης ή ατομικού βιβλιαρίου υγείας όλων των ασφαλιστικών φορέων (από τα προβλεπόμενα στην παρ. 4 του άρθρου 3 του Ν. 2690/1999, όπως ισχύει μετά την τροποποίησή του με το άρθρο 25 του Ν. 731/2008).
Οικοδομική άδεια του κτιρίου, αρχιτεκτονικές κατόψεις, τομές
Υπεύθυνη Δήλωση διπλωματούχου ηλεκτρολόγου με την οποία δηλώνεται ότι το κτίριο διαθέτει ασφαλή και ακίνδυνη ηλεκτρολογική εγκατάσταση και πλήρη εξαερισμό, συνοδευόμενες από το Παράρτημα Β’ (Μέρος Α’ και Β’) του Π.Δ. 219/2006 (ΦΕΚ 221/Α/2006).
Αντίγραφο του Πτυχίου ΤΕΦΑΑ του Δ/ντη του γυμναστηρίου, αν οι τίτλοι σπουδών έχουν αποκτηθεί σε εκπαιδευτικά ιδρύματα της αλλοδαπής, έχουν αναγνωρισθεί από το ΣΑΕΙ ή το ΔΟΑΤΑΠ. Βεβαίωση εργοδότη, βεβαίωση ενσήμων ή άλλο έγγραφο που αποδεικνύει ότι ο Διευθυντής του γυμναστηρίου/ της αθλητικής σχολής διαθέτει με τριετή τουλάχιστον εμπειρία στη διαχείριση προγραμμάτων μαζικής ή ατομικής μάθησης ή εκγύμνασης. ΑΠΔ που τεκμηριώνουν την απασχόληση του Διευθυντή για πλήρες ωράριο. Υπεύθυνη Δήλωση του Διευθυντή γυμναστηρίου για τις προϋποθέσεις υπ’αριθμ. 10γ-10θ.
Αντίγραφα Πτυχίων Τ.Ε.Φ.Α.Α. των διδασκόντων και αν οι τίτλοι σπουδών έχουν αποκτηθεί σε εκπαιδευτικά ιδρύματα της αλλοδαπής, έχουν αναγνωρισθεί από το ΣΑΕΙ ή το ΔΟΑΤΑΠ ή Αντίγραφο Άδειας άσκησης επαγγέλματος από τον αρμόδιο κρατικό φορέα.
Σύμβαση εργασίας και Αντίγραφα σχετικών Πτυχίων και αν οι τίτλοι σπουδών έχουν αποκτηθεί σε εκπαιδευτικά ιδρύματα της αλλοδαπής, έχουν αναγνωρισθεί από το ΣΑΕΙ ή το ΔΟΑΤΑΠ για τον διαιτολόγο ή ειδικό διατροφολόγο ή ειδικό αθλητικό επιστήμονα (εφόσον παρέχονται και υπηρεσίες που αφορούν σύνταξη και παρακολούθηση διατροφικών προγραμμάτων).
Αντίγραφο Καταστατικού της εταιρείας και τυχόν τροποποιήσεις αυτού ή του ΦΕΚ (αν το καταστατικό δημοσιεύεται). Πράξη του οργάνου διοίκησης του νομικού προσώπου, με την οποία ορίζεται εκπρόσωπός της έναντι του Περιφερειάρχη. Πιστοποιητικό περί μη λύσης. Πιστοποιητικό περί μη πτώχευσης και Βεβαίωση της αρμόδιας για την τήρηση του μητρώου διοικητικής ή δικαστικής αρχής όπου προκύπτει το ονοματεπώνυμο του νόμιμου εκπροσώπου.
Δήλωση έναρξης επιτηδεύματος στην οικεία Δ.Ο.Υ.
Έγγραφη συγκατάθεση των γονέων για εκγυμναζόμενους κάτω των 18 ετών.
Πιστοποιητικό ενεργητικής πυροπροστασίας.
Αντίγραφο ποινικού μητρώου του ιδιοκτήτη και του διευθυντή του γυμναστηρίου.
Ειδική άδεια κυλικείου στο χώρο του γυμναστηρίου ή της αθλητικής σχολής (εφόσον υπάρχει).
Τα δικαιολογητικά που απαιτεί η κάθε ομοσπονδία αγωνιστικού αθλητισμού, κατά περίπτωση, για την πλήρωση ειδικών κτιριακών προϋποθέσεων.
Τίτλοι ιδιοκτησίας ή Μισθωτήριο Συμβόλαιο.
Αποδεικτικά πρόσληψης και απασχόλησης προσωπικού (ΑΠΔ κ.λπ.) διοικητικού/ βοηθητικού προσωπικού του γυμναστηρίου/ της αθλητικής σχολής.
Αν ο γνωστοποιών είναι αλλοδαπός − πολίτης κράτους μη μέλους της Ευρωπαϊκής Ένωσης, επιδεικνύει στην οικεία Περιφέρεια ή στο ΚΕΠ που λειτουργεί ως ΕΚΕ ή αποστέλλει ηλεκτρονικά φωτοαντίγραφο ισχύουσας άδειας διαμονής που του επιτρέπει την άσκηση ανεξάρτητης οικονομικής δραστηριότητας. Αν ο γνωστοποιών είναι ομογενής επιδεικνύει στην οικεία Περιφέρεια ή στο ΚΕΠ που λειτουργεί ως ΕΚΕ ή αποστέλλει ηλεκτρονικά φωτοαντίγραφο ειδικής ταυτότητας ομογενούς ή προξενικής θεώρησης για επαναπατρισμό. Τα φυσικά πρόσωπα δύναται να αποστέλλουν τα ανωτέρω έγγραφα και ηλεκτρονικά.
Ειδική κάρτα εγγραφής στο γυμναστήριο των ενδιαφερομένων και ετήσια ιατρική βεβαίωση κάθε ενδιαφερομένου.
Γνωστοποίηση Ανανέωσης / Επέκτασης Λειτουργίας Γυμναστηρίου ή Αθλητικής Σχολής
για τις Περιφέρειες Αττικής, Στερεάς Ελλάδας, Πελοποννήσου, Κεντρικής Μακεδονίας
Ενιαία Ψηφιακή Πύλη δημόσιας διοίκησης (ΕΨΠ - gov.gr)
Διεύθυνση / Τμήμα Αθλητισμού και Πολιτισμού της οικείας Περιφέρειας
Με την κατάθεση των δικαιολογητικών παρέχεται βεβαίωση από την αρμόδια Διεύθυνση της οικείας Περιφερειακής Ενότητας που επέχει θέση άδειας επέκτασης / μεταφοράς Γυμναστηρίου ή Αθλητικής Σχολής σε νέο κτίριο.
Τροποποίηση της παρ. Δ του άρθρου 4 του Προεδρικού Διατάγματος 219/2006.
Τροποποίηση άρθρου 2 του Προεδρικού Διατάγματος 219/2006 - Παρεχόμενες υπηρεσίες.
Τροποποίηση των άρθρων 1 και 2 του Προεδρικού Διατάγματος 219/2006 - Άδεια λειτουργίας και Παρεχόμενες υπηρεσίες.
Περί καθορισμού των όρων και των προϋποθέσεων ίδρυσης και λειτουργίας Ιδιωτικών Γυμναστηρίων ή ιδιωτικών σχολών εκμάθησης αθλημάτων.
Απλούστευση και Προτυποποίηση των διοικητικών διαδικασιών γνωστοποίησης ίδρυσης και λειτουργίας Ιδιωτικών Γυμναστηρίων ή Ιδιωτικών Σχολών εκμάθησης αθλήματος, αρμοδιότητας της Γενικής Γραμματείας Αθλητισμού−Ένταξη των διαδικασιών στα Κέντρα Εξυπηρέτησης Πολιτών (Κ.Ε.Π) που λειτουργούν ως Ενιαία Κέντρα Εξυπηρέτησης (Ε.Κ.Ε).
Ο Προϊστάμενος του Τμήματος διαβιβάζει τη Βεβαίωση στον Προϊστάμενο της Διεύθυνσης προς υπογραφή.
Ο Προϊστάμενος της Διεύθυνσης διαβιβάζει τη Βεβαίωση στο Γενικό Διευθυντή προς υπογραφή.
Ο Γενικός Διευθυντής υπογράφει τη «Βεβαίωση υποβολής γνωστοποίησης ανανέωσης – επέκτασης λειτουργίας Γυμναστηρίου ή Αθλητικής Σχολής» και τη διαβιβάζει στο Τμήμα Αθλητισμού προκειμένου να ενημερωθεί ο ενδιαφερόμενος.
Ο Προϊστάμενος του Τμήματος Αθλητισμού της οικείας Περιφέρειας κοινοποιεί το έντυπο γνωστοποίησης ανανέωσης – επέκτασης λειτουργίας του Γυμναστηρίου ή της Αθλητικής Σχολής στην Ειδική Επιτροπή Πιστοποίησης και Ελέγχου καθώς και στην πυροσβεστική υπηρεσία.
Ο υπάλληλος του Τμήματος Αθλητισμού της οικείας Περιφέρειας παραλαμβάνει την αίτηση μαζί με τα υποβαλλόμενα δικαιολογητικά, πραγματοποιεί έλεγχο πληρότητας και στη συνέχεια την πρωτοκολλεί.
Ο υπάλληλος του Τμήματος Αθλητισμού της οικείας Περιφέρειας συντάσσει «Βεβαίωση υποβολής γνωστοποίησης ίδρυσης και λειτουργίας Γυμναστηρίου ή Αθλητικής Σχολής», την προωθεί στον Προϊστάμενο του Τμήματος για υπογραφή.
Ο ενδιαφερόμενος προσέρχεται στα γραφεία της οικείας Περιφέρειας στην περιοχή αρμοδιότητας της οποίας ενδιαφέρεται να δραστηριοποιηθεί ή στο ΚΕΠ -ΕΚΕ, συμπληρώνει την αίτηση και την υποβάλλει μαζί με τα απαραίτητα δικαιολογητικά.
Όταν η αίτηση υποβάλλεται σε ΚΕΠ-ΕΚΕ, ο υπάλληλος που την παραλαμβάνει, εφόσον είναι πλήρης την πρωτοκολλεί και διαβιβάζει τον φάκελο στην οικεία Περιφέρεια.
Προς το παρόν στο σύστημα ηλεκτρονικής υποβολής αιτήσεων είναι ενταγμένες οι Περιφέρειες Αττικής και Κεντρικής Μακεδονίας. Σταδιακά, θα ενταχθούν όλες οι Περιφέρειες της χώρας.
Σύνταξη βεβαίωσης υποβολής γνωστοποίησης
Ηλεκτρονική Υποβολή Αίτησης και Δικαιολογητικών